चार माह बाद बुजुर्गों को तीर्थयात्रा भेजेंगे
भास्कर न्यूज | जांजगीर-चांपा
सरकारी मदद से तीर्थों की यात्रा करने के इच्छुक बुजुर्गों को चार माह इंतजार करना पड़ा है। लंबे इंतजार के बाद एक बार फिर जिले से बुजुर्गों को यात्रा कराई जाएगी। यात्रा 6 मार्च से शुरू होगी। छत्तीसगढ़ सरकार द्वारा मुख्यमंत्री तीर्थ यात्रा योजना के तहत बुजुर्गों को निशुल्क धार्मिक स्थलों की यात्रा कराई जाती है। लेकिन पिछले चार माह से इस यात्रा पर अघोषित बैन लगा दिया गया था।
सूत्रों के अनुसार फंड की कमी में बुजर्गों की यात्रा नहीं हो पाई थी। जिले में आखिरी बार तीर्थयात्री अक्टूबर माह में गए थे। इसके बाद से एक बार यात्रा हुई है, जिसमें जांजगीर-चांपा जिला से एक भी यात्री नहीं गया था। अब एक बार फिर बुजुर्गों को यात्रा कराई जाएगी, जिसमें जिले के 566 तीर्थयात्रियों को 6 से 9 मार्च तक उज्जैन, ओंकारेश्वर और महेश्वर की यात्रा कराई जाएगी। कलेक्टर कार्यालय से मिली जानकारी के अनुसार जनपद पंचायत और नगरीय निकायों से प्राप्त 694 तीर्थयात्रियों की सूची का प्रकाशन कलेक्टर कार्यालय, जिला पंचायत सभी एसडीएम कार्यालय, तहसील, जनपद पंचायत, नगरीय निकायों के कार्यालय और संबंधित पंचायतों के कार्यालयों में किया गया है। सूची का अवलोकन वेबसाइट www.janjgir.champa. nic.in में भी किया जा सकता है।
सिख समाज ने कर दिया था यात्रा में जाने से मना
तो कर सकते हैं दावा आपत्ति
इस सूची में उल्लेखित तीर्थ यात्री के नाम, पता, उम्र, बीपीएल, एपीएल, आयकर दाता एवं पूर्व में की गई यात्रा के संबंध में यदि किसी को कोई दावा आपत्ति हो, तो वह दावा आपत्ति 2 मार्च 17 तक जिला पंचायत जांजगीर चांपा कार्यालय के कक्ष क्रमांक 5 में प्रस्तुत कर सकते हैं।
बीते चार माह में एक बार तीर्थयात्रा कराई गई, जिसमें सरदारों को हाल ही में हुए प्रकाश पर्व पर पटना साहिब की यात्रा कराई जानी थी। जिले में पामगढ़ व शिवरीनारायण क्षेत्र में सिख समाज के लोग रहते हैं। उन्होंने पर्व के दौरान यात्रा करने के बजाय घर में ही पर्व मनाने की बात कहते हुए यात्रा में जाने से मना कर दिया था। उस यात्रा में जिले से एक भी यात्री नहीं गया था।
गुड न्यूज
hin_Deva bho_Deva hin_Deva hin_Deva hin_Deva hin_Deva hin_Deva hin_Deva mai_Deva